Касьцёл Найсьвяцейшай Тройцы (Відзы)

**Касьцёл Найсьсьвяцейшай Тройцы** — помнік архітэктуры пачатку XX стагодзьдзя ў Відзах. Знаходзіцца ў цэнтры мястэчка, на гістарычным Рынку. Дзее. Твор архітэктуры нэаготыкі. Аб’ект Дзяржаўнага сьпісу гістарычна-культурных каштоўнасьцяў Беларусі.

Відзаўскі Траецкі касьцёл — адзін з найбольш выразных помнікаў архітэктуры нэаготыкі ў Беларусі.

## Гісторыя
Будаваўся ў 1909—1914 гадох з чырвонай цэглы паводле праекту архітэктара Л. Вітан-Дубейкаўскага (магчыма, з Вацлавам Міхневічам). Фундатаркай сьвятыні была шляхцянка з Наўлянаў Мітаслаўская.

У Першую сусьветную вайну касьцёл атрымаў пашкоджаньні ад прыцэльнага агню расейскай артылерыі. Ягоныя вежы выкарыстоўваліся ў якасьці назіральнага пункту, дзеля ўсталяваньня кулямётаў, разьмяшчэньня снайпэраў. У 1920-я гады будынак касьцёла аднавілі.

У 1948 годзе касьцёл зачынілі савецкія ўлады. З 1950 годзе ў яго будынку зрабілі склад ільну, потым — збожжа, а пазьней у ім была спартовая заля. У 1989 годзе касьцёл вярнулі каталікам.

## Архітэктура
Помнік архітэктуры нэаготыкі. Гэта 3-нэфавая 2-вежавая базыліка з 5-граннай апсыдай, 2-павярховымі закрысьціямі і трансэптам. Прыступкавыя вежы завяршаюцца вострымі 8-граннымі шатрамі. Паміж вежамі знаходзіцца трыкутны франтон, завершаны высокімі зубцамі. На галоўным фасадзе вылучаецца пэрспэктыўны партал з вімпэргам. Над ім — велізарнае акно-ружа, пераплёт якога выкладаецца зь фігурнай цэглы. На тарцы цэнтральнага нэфа ёсьць вежа-сыгнатурка з звонам. 

У інтэр'еры нэфы падзяляюцца шэрагамі калёнаў складанага профілю. Скляпеньні бакавых нэфаў крыжовыя. Цэнтральны нэф мае драўляную роўную столь. Аўтэнтычная аздоба і арган не захаваліся.

Побач з касьцёлам знаходзіцца 2-павярховы будынак плябаніі, дзе ў наш час разьмяшчаецца лякарня.

## Галерэя
### Гістарычныя здымкі

Vidzy, Tatarskaja-Rynak. Відзы, Татарская-Рынак (1915).jpg|З боку вуліцы Татарскай, 1915 г.
Vidzy, Tatarskaja-Rynak. Відзы, Татарская-Рынак (1917).jpg|З боку вуліцы Татарскай, 1917 г.
Vidzy, Rynak. Відзы, Рынак (1916) (4).jpg|З боку Рынку, 1916 г.
Vidzy, Rynak, Trajecki. Відзы, Рынак, Траецкі (1916).jpg|З боку Рынку, 1916 г.


Vidzy, Vilenskaja, Trajecki. Відзы, Віленская, Траецкі (1917).jpg|З боку Рынку, 1917 г.
Vidzy, Rynak. Відзы, Рынак (1917) (3).jpg|З боку Рынку, 1917 г.
Vidzy, Kazianskaja, Trajecki. Відзы, Казянская, Траецкі (1916).jpg|З боку апсыды, 1916 г.
Vidzy, Rynak, Trajecki. Відзы, Рынак, Траецкі (1919).jpg|Галоўны фасад, 1919 г.


Vidzy, Kazianskaja, Trajecki. Відзы, Казянская, Траецкі (1917).jpg|Бакавы фасад, 1917 г.
Vidzy, Kazianskaja, Trajecki. Відзы, Казянская, Траецкі (1918).jpg|Бакавы фасад, 1918 г.
Vidzy, Trajecki. Відзы, Траецкі (1917).jpg|Інтэр'ер, 1917 г.
Vidzy, Rynak-Vilenskaja, Trajecki. Відзы, Рынак-Віленская, Траецкі (1915).jpg|З боку вуліцы Віленскай, 1915 г.


Vidzy, Vilenskaja. Відзы, Віленская (1916).jpg|З боку вуліцы Віленскай, 1916 г.
Vidzy, Vilenski. Відзы, Віленскі (02.1918).jpg|З боку Віленскага гасьцінца, люты 1918 г.
Vidzy, Vilenski, Kaplica. Відзы, Віленскі, Капліца (1918).jpg|З боку Віленскага гасьцінца, 1918 г.
Vidzy, Tatarskaja-Rynak. Відзы, Татарская-Рынак (1917) (1).jpg|Агульны выгляд, 


### Сучасныя здымкі

2Відзы Троіцкі касцёл.JPG|Агульны выгляд
Kaścioł - Vidzy - 7.jpg|Галоўны фасад
Г. п.Відзы Троіцкі касцёл 3.jpg|Інтэр'ер
Звон Відзаўскага касцёла.jpg|Звон


## Крыніцы

## Літаратура
* 

## Вонкавыя спасылкі

* 
* 

Катэгорыя:Касьцёлы Віцебскай дыяцэзіі
Катэгорыя:Відзы